

DZŪKIJOS KAIMO PLĖTROS PARTNERIŲ ASOCIACIJOS

(DZŪKIJOS VVG)

VALDYBOS POSĖDŽIO

PROTOKOLAS

2022-02-23 Nr. V1-2

Lazdijai

Valdybos posėdis įvyko 2022 m. vasario 23 d. 15.00 val. nuotoliniu būdu, naudojant elektroninę nuotolinio ryšio priemonę „Microsoft Teams“.

Posėdžio pirmininkė – Neringa Apolskienė, Dzūkijos kaimo plėtros partnerių asociacijos (Dzūkijos VVG) (toliau – Dzūkijos VVG) valdybos pirmininkė.

Posėdžio sekretorius – Edita Pankevičienė, Dzūkijos kaimo plėtros partnerių asociacijos (Dzūkijos VVG) (toliau – Dzūkijos VVG) viešųjų ryšių specialistė.

Valdybą sudaro 11 narių. Posėdyje dalyvavo 7 nariai: Neringa Apolskienė, Ramunė Botvičienė, Rimas Jarmala, Dalius Mockevičius, Andrė Zenevičienė, Raminta Karauskienė, Dainius Žukauskas. Kvorumas yra, posėdžio sprendimai yra teisėti.

Posėdyje dalyvauja: Edita Gudišauskienė, Dzūkijos VVG pirmininkė, Vietos plėtros strategijos administravimo vadovė, Virginija Mazėtienė, Dzūkijos VVG projekto finansininkė.

**POSĖDŽIO DARBOTVARKĖ:**

1. Dėl vietos plėtros strategijos „Lazdijų rajono kaimo plėtros strategija 2016-2023 metams“ pakeitimo.

2. Dėl Sumanių kaimų koncepcijos įgyvendinimo pristatymo.

3. Dėl visuotinio narių susirinkimo sušaukimo.

4. Informaciniai klausimai.

Neringa Apolskienė pasiūlė bendru sutarimu nuspręsti dėl pirmininkavimo posėdžiui ir sekretoriavimo bei darbotvarkės. Bendru sutarimu nuspręsta, kad posėdžio pirmininkė - Neringa Apolskienė, sekretorė - Edita Pankevičienė bei patvirtinta darbotvarkė.

**1. SVARSTYTA.** **DĖL VIETOS PLĖTROS STRATEGIJOS „LAZDIJŲ RAJONO KAIMO PLĖTROS STRATEGIJA 2016-2023 METAMS“ PAKEITIMO.**

Edita Gudišauskienė supažindino su siūlymu keisti „Lazdijų rajono kaimo plėtros strategiją 2016-2023 metams“ (toliau – VPS) bei pristatė VPS keitimo projektą. Siūlomi pakeitimai VPS III dalies 9 skyriaus ,,VPS priemonių ir veiklos sričių aprašymas“, 9.2.1.2. p. VPS priemonė. Parama kaimo gyventojų aktyvumo ir pilietiškumo skatinimui, bendrų iniciatyvų rėmimui LEADER-19.2-SAVA-6, 9.2.1.3. p. VPS priemonė. Socialinio ir bendruomeninio verslo kūrimas ir plėtra

LEADER-19.2-SAVA-1, 11 skyriuje ,,VPS finansinis planas“ ir 12 skyriuje ,,VPS įgyvendinimo rodikliai“:

1. Priemonės ,,Socialinio ir bendruomeninio verslo kūrimas ir plėtra“, LEADER-19.2-SAVA-1, veiklos sritis ,,Socialinio verslo kūrimas ir plėtra“, LEADER-19.2-SAVA-1.1, nesulaukė potencialių pareiškėjų susidomėjimo. Kvietimai teikti paraiškas pagal šią priemonę 2019-2021 m. buvo skelbti 4 kartus ( kvietimai Nr. 10, Nr. 11, Nr.13, Nr.15). Kvietimo Nr. 10 metu paraiškų negauta, kvietimo Nr. 11 metu gauta 1 paraiška -VšĮ Plaukimo klubas „Šilainiai“ vietos projektas ,,Socialinių paslaugų teikimas“, Nr. LAZD-LEADER-6B-SD-11-4-2020, kuris įvertintas neigiamai ir parama nebuvo skirta. Kvietimo Nr. 13 metu gauta 1 paraiška, VšĮ „Oazė senjorams“ projektas ,,Socialiniai globos namai“, Nr. LAZD-LEADER-6B-SD-13-1-2020, kuriam buvo skirtas finansavimas 49 870,00 Eur, šiuo metu projektas įgyvendinamas. Kvietimo Nr. 15 metu gauta 1 paraiška, kurios vertinimas dar nebaigtas, prašoma paramos suma 49 280,00 Eur, nors kvietimo biudžete buvo 100 130,00 Eur.

Lėšos I VPS prioriteto ,,Ekonominio gyvybingumo ir konkurencingumo didinimas kaimo vietovėse“ priemonės ,,Socialinio ir bendruomeninio verslo kūrimas ir plėtra“, LEADER-19.2-SAVA-1, veiklos sričiai ,,Socialinio verslo kūrimas ir plėtra“, LEADER-19.2-SAVA-1.1, mažinamos, vietoj 150 000,00 Eur paliekant 105 094,00 Eur – 4 769,00 Eur perkeliant į šios priemonės veiklos sritį ,,Bendruomeninių ir kitų pelno nesiekiančių organizacijų verslų kūrimas ir plėtra“, LEADER-19.2-SAVA-1.2 (15 kvietimo priemonės „Socialinio ir bendruomeninio verslo kūrimas ir plėtra“, LEADER-19.2-SAVA-1, veiklos srities „Bendruomeninių ir kitų pelno nesiekiančių organizacijų verslų kūrimas ir plėtra“, LEADER-19.2-SAVA- 1.2., vienas projektas - Dyviliškių kaimo bendruomenė „Dyviliškių kaime gyventi gera“, Nr. LAZD-LEADER-6B-D-15-2-2021 - yra įtrauktas į rezervinių vietos projektų sąrašą, jam finansuoti veiklos srities biudžete trūksta 13 832, 78 Eur., tačiau įvertinus baigtuose įgyvendinti šios veiklos srities projektuose, sutaupytas lėšas – trūkstama lėšų suma 4 769,00 Eur) ir 40 137,00 Eur perkeliant į II prioriteto ,,Kaimo gyventojų socialinio ir kultūrinio aktyvumo ir jaunimo užimtumo skatinimas, kompetencijų didinimas“ priemonę ,,Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“, LEADER-19.2-SAVA-6. Atitinkamai pakoreguojamos lėšos I ir II VPS prioritetuose, išlaikant privalomus procentinius lėšų paskirstymus - 75 ir 25.

Priemonėje ,,Socialinio ir bendruomeninio verslo kūrimas ir plėtra“, LEADER-19.2-SAVA-1 pakoreguojami vietos projektų ir sukuriamų darbo vietų rodikliai: sumažinama veiklos srityje ,,Socialinio verslo kūrimas ir plėtra“ - vietoje 3 projektų įrašomi 2 bei vietoj 3 darbo vietų įrašoma 2, o padidinama veiklos srityje ,,Bendruomeninių ir kitų pelno nesiekiančių organizacijų verslų kūrimas ir plėtra“ - vietoje 6 projektų įrašomi 7 bei vietoj 6 darbo vietų įrašoma 7.

2. Priemonėje ,,Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“, LEADER-19.2-SAVA-6 padidinamos lėšos 40 137,00 Eur, t.y. vietoje 159 513,00 Eur nurodoma 199 650,00 Eur ir padidinama didžiausia paramos suma vietos projektui, vietoje 7 000,00 Eur nurodant 10 000,00 Eur. Taip pat padidinamas šios priemonės vietos projektų rodiklis - vietoje 23 projektų įrašomi 26. Keitimai šioje priemonėje atliekami atsižvelgiant į pastarųjų dvejų metų karantino ir ekstremalios situacijos dėl COVID-19 neigiamą įtaką kaimo gyventojų aktyviam veikimui, padidėjusiai socialinei atskirčiai bei nevyriausybiniam sektoriui įvardijant poreikį, kad minimai problemai spręsti reikalinga daugiau įvairių projektinių veiklų, skatinančių gyventojų įsitraukimą bei aktyvų veikimą, taip pat atkreipiant dėmesį, kad yra didelė infliacija, labai išaugę prekių ir paslaugų, reikalingų įvairioms veikloms vykdyti, kainos. Šioje priemonėje atsisakoma vietos projektų atrankos kriterijaus ,,Paramos prašoma tęstinei jau įgyvendinto projekto veiklai“, taip siekiant paskatinti nevyriausybines organizacijas ieškoti naujų temų bei efektyvių priemonių kaimo gyventojų aktyvumui ir pilietiškumui skatinti.

Valdybos nariai diskutavo dėl siūlomų keitimų ir jiems pritarė.

**NUTARTA:**

1. Patvirtinti Lazdijų rajono kaimo plėtros strategijos 2016-2023 metams pakeitimą (pridedama).

2. Padidinti kvietimo teikti vietos projektus Nr. 15 priemonės „Socialinio ir bendruomeninio verslo kūrimas ir plėtra“, LEADER-19.2-SAVA-1, veiklos srities „Bendruomeninių ir kitų pelno nesiekiančių organizacijų verslų kūrimas ir plėtra“, LEADER-19.2-SAVA- 1.2. biudžetą 13 832, 78 Eur.

Balsavo: už – 7 balsai, prieš – 0, susilaikė – 0 balsai. Nutarimas priimtas vienbalsiai.

**2. SVARSTYTA. DĖL SUMANIŲ KAIMŲ KONCEPCIJOS ĮGYVENDINIMO PRISTATYMO.**

Edita Gudišauskienė pristatė Žemės ūkio minesterijos planuojamą priemonę „Sumanūs kaimai“, bei planuojamas penkias temas: „Vietos ekonomikos projektai“, „Įtraukios vietos infrastruktūros ir paslaugų projektai“, „Sumanaus viešojo valdymo projektai“, „Sumanios vietos bendruomenės projektai“ ir „Aplinkos apsauga ir klimato kaitos pokyčių švelninimo projektai“. Vyko diskusijos dėl planuojamos priemonės bei Lazdijų rajono savivaldybei aktualių priemonės temų.

Nutarimas šiuo klausimu nebuvo priimamas.

**3. SVARSTYTA. DĖL VISUOTINIO NARIŲ SUSIRINKIMO SUŠAUKIMO.**

Edita Gudišauskienė informavo, kad, vadovaujantis Dzūkijos VVG įstatais per 4 mėnesius nuo finansinių metų pabaigos visuotinis narių susirinkimas tvirtina metinių finansinių ataskaitų rinkinį bei pagal paskelbtas Nacionalinės paramos kaimo bendruomenių veiklai pagal 2022 metų nacionalinės paramos kaimo bendruomenių veiklai teikimo taisykles, kurios patvirtintos Lietuvos Respublikos žemės ūkio ministro 2022 m. vasario 9 d. įsakymu Nr. 3D-92 ,,Dėl 2022 metų nacionalinės paramos kaimo bendruomenių veiklai teikimo taisyklių patvirtinimo“ (paraiškos renkamos nuo vasario 17 d. iki kovo 21 d.) reikalingas visuotinio narių susirinkimo patvirtintas projekto poreikis. Kaip ir kasmet planuojame teikti paraišką tradiciniam renginiui Lazdijų rajono kaimo bendruomenių sąskrydžiui organizuoti, todėl reikalingas visuotinio narių susirinkimo pritarimas/nepritarimas. Edita Gudišauskienė informavo, kad baigiasi revizoriaus 3 metų kadencija, siūlė pagalvoti apie revizoriaus kandidatūrą. Vyko diskusija kaip organizuoti visuotinį narių susirinkimą - gyvai ar nuotoliniu būdu.

**NUTARTA:** Organizuoti visuotinį narių susirinkimą kovo mėnesį gyvai.

Balsavo: už – 7 balsai, prieš – 0, susilaikė – 0 balsai. Nutarimas priimtas vienbalsiai.

vienbalsiai.

**4. SVARSTYTA. INFORMACINIAI KLAUSIMAI.**

Edita Gudišauskienė pristatė informaciją apie planuojamus renginius: balandžio 7-8 d. planuojamas V-asis Lietuvos kaimo parlamentas, kuris vyks Panevėžio r., Bistrampolio dvare, šis renginys vyksta kas du metai; tradicinis XIX-asis Lietuvos kaimo bendruomenių sąskrydis, kuris vyks Žilvičio poilsiavietėje, Karklėje, Klaipėdos r., birželio 10-12 d. Šiuos abu renginius organizuoja Lietuvos kaimo bendruomenių sąjunga.

Nutarimas šiuo klausimu nebuvo priimamas.

Posėdžio pirmininkė Neringa Apolskienė

Posėdžio sekretorius Edita Pankevičienė